

**Republika e Kosovës**

**Republika Kosova – Republic of Kosovo**

*Qeveria - Vlada - Government*

## *Ministria e Kulturës, Rinisë dhe Sportit*

## *Ministarstvo Kulturu,Omladine i Sport – Ministry of Culture, Youth and Sports*

NJOFTIM

Bazuar në vendimin me Nr. 311/2021 të datës 12.04.2021 me numër të protokollit 1100/2021 , Anulohen thirrjet publike për mbështetje financiare nga fushëveprimtaria e Ministrisë së Kulturës, Rinisë dhe Sportit.

A R S Y E T I M

Ministria e Kulturës, Rinisë dhe Sportit është duke punuar në rishikimin e politikave dhe – në rrjedhë të kësaj – edhe të planifikimit për mbështetje financiare të programeve që janë brenda fushëveprimtarisë së MKRS-së, në përputhje me programin e ri të Qeverisë së Republikës së Kosovës.

Siç është e njohur tashmë, planifikimi i mbështetjes financiare, përveçse duhet të jetë në kornizat e buxhetit vjetor të reflektuar në Ligjin Vjetor të Buxhetit të Republikës së Kosovës, ai duhet të jetë në linjë me prioritetet dhe objektivat strategjike të Qeverisë së Republikës së Kosovës dhe të Ministrisë së Kulturës, Rinisë dhe Sportit.

Ky anulim vjen edhe si hap i Ministrisë së Kulturës, Rinisë dhe Sportit për t’iu përshtatur rrethanave të krijuara nga pandemia COVID-19, dhe si vullnet për t’u solidarizuar me njëri-tjetrin por edhe me Ministrinë e Shëndetësisë dhe me organet e tjera që janë bërë pjesë e betejës për zbutjen e efekteve që janë sh​kaktuar si pasojë e pandemisë dhe emergjencës shëndetësore.

Ministria e Kulturës, Rinisë dhe Sportit do të angazhohet që sa më shpejt të përfundojë rishikimin dhe harmonizimin e planeve për mbështetje financiare me dokumentet e politikave të Ministrisë dhe Qeverisë duke garantuar zbatimin e një kornize të kritereve që sigurojnë fillimisht integritet të procesit, transparencë, vlerësim të bazuar në merita, mosdiskriminim e mbi të gjitha që adresojnë objektivat strategjike të rritjes së pjesëmarrjes dhe avancimit të pozitës së fushave të përgjegjësisë administrative të Ministrisë së Kulturës, Rinisë dhe Sportit.